text: Sundhedsoffensiv blandt de sydjyske borgere
  03 februar 2011 kl. 07.53
  Regionsrådet tager i slutningen af februar på bustur til fem sydjyske byer. Her skal de møde borgerne og få gode råd til, hvilken retning sundhedsvæsnet skal udvikle sig.
  Vejen til bedre sundhedsvæsen skal ske ved at være i øjenhøjde med borgerne. Det er visionen hos Regionsrådet som i slutningen af denne måned, skyder deres SundhedsKaravane i gang.
  - Med SundhedsKaravanen får vi som politikere en unik mulighed for at møde borgerne på deres hjemmebane. Jeg ser frem til at lytte til deres synspunkter og håber, vi får nogle gode og stærke input til det videre arbejde, siger Poul-Erik Svendsen, som er medlem af Regionsrådet.
  Turen skal gå med bus til fem byer i regionen. Til sidst afsluttes det med et borgermøde, hvor 6000 borgerne indtil videre er inviteret. 
  Rundturen skal ende ud i tre visioner for sygehusvæsnet og psykiatrien, som Regionsrådet kan arbejde videre med.
  Se her, hvornår politikerne måske kommer forbi din by:
  - SundhedsTour i Esbjerg, tirsdag den 22. februar 2011
  - SundhedsTour i Vejle, onsdag den 23. februar 2011
  - SundhedsTour i Sønderborg, torsdag den 24. februar 2011
  - VisionsWorkshop i Innovationscentret i Odense, tirsdag den 1. marts 2011
  - Borgertopmøde i Middelfart, lørdag den 5. marts 2011
  